অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
ওল্ড ম্যান অব হোয়
ওল্ড ম্যান ১০০ বছরের বেশি, সম্ভবত ২৫০ বছরের চেয়ে কম বয়সী একটি সী স্ট্যাক, যা শীঘ্রই ভেঙ্গে পড়তে পারে। প্রায় ১২৩০ খৃষ্টাব্দের সমকালীন সময়ে লেখা অর্কনেয়িগা সাগায় ওল্ড ম্যানের কোন উল্লেখ নেই, ১৬০০ খৃষ্টাব্দে আকাঁ উইলিয়াম ব্লাউ-এর ম্যাপেও এটি প্রদর্শিত হয়নি। এই স্থানে একটি হেডল্যান্ড বিদ্যামান ছিল, যেখানে বর্তমানে ওল্ড ম্যান দাড়িয়ে আছে। ১৭৫০ খৃষ্টাব্দের ম্যাকেঞ্জি ম্যাপেও একইভাবে একটি হেডল্যান্ড দেখায়, কিন্তু কোন স্ট্যাক নেই। কিন্তু ১৮১৯ সালের দিকে ওল্ড ম্যান মূলভুমি থেকে আলাদা হয়েছিল। সেই সময়ে উইনিয়াম ড্যানিয়েল একটি বৃহত্তর স্থম্ভ হিসাবে, গোড়ায় একটি খিলান ও একটি ছোট উপরি বিভাগসহ সী স্ট্যাকটির একটি নকশা আকেঁন। এই চিত্র থেকেই এর নামকরণ করা হয় ওল্ড ম্যান।